Държавен вестник, бр. 87, 2012 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  87
флора (ДВ, бр. 6 от 1992 г.), и защитените 
видове животни по чл. 37, 41 и 45 от Закона 
за биологичното разнообразие (обн., ДВ, 
бр. 77 от 2002 г.; изм. и доп., бр. 88 от 2005 г.) 
се използват за опитни и други научни цели 
единствено при:
1. проучвания, които имат за цел опазване 
на застрашения/защитения вид;
2. научни изследвания с изключителна 
важност в областта на медицината, за които 
застрашеният/защитеният животински вид 
е единственият подходящ за постигане на 
търсените резултати.
(2) Алинея 1 не се прилага за никакви 
видове нечовекоподобни примати.
Чл. 17. (1) Използването на диви животни 
в опити се допуска, когато целите на опита 
не могат да бъдат осъществени с друг вид 
животни и при спазване на разпоредбите на 
Бернската конвенция за опазване на дивата 
флора и фауна (ДВ, бр. 13 от 1991 г.) и Закона 
за биологичното разнообразие.
(2) За използване в опити на видовете живот­
ни по чл. 37, 41 и 45 от Закона за биологичното 
разнообразие освен разрешението по чл. 155, 
ал. 6 от Закона за ветеринарномедицинската 
дейност е необходимо и съответно разреши­
телно по чл. 49 от Закона за биологичното 
разнообразие, издадено по реда на наредбата 
по чл. 51 от същия закон, което се прилага 
към заявлението по чл. 155, ал. 1 от Закона 
за ветеринарномедицинската дейност.
(3) При използване за опити на екземпля­
ри от видове животни по приложенията към 
Регламент (ЕО) № 338/97 към заявлението по 
чл. 155, ал. 1 от Закона за ветеринарномеди­
цинската дейност се прилага сертификат по 
чл. 8, ал. 3 от Регламент (ЕО) № 338/97 и/или 
документи, показващи законния произход на 
екземплярите.
(4) За използване в опити на видовете жи­
вотни, включени в Червената книга на Репу­
блика България и Регламент (ЕО) № 338/97, 
се представя положително становище от 
Министерството на околната среда и водите, 
което се прилага към заявлението по чл. 155, 
ал. 1 от Закона за ветеринарномедицинската 
дейност.
(5) Условията за отглеждане на диви живот­
ни извън естествената им среда се определят 
с наредба от министъра на околната среда 
и водите съгласно чл. 22, ал. 3 от Закона за 
защита на животните.
Чл. 18. (1) Животни, уловени в дивата 
природа, не се използват в опити.
(2) Изпълнителният директор на БАБХ 
може да разреши използването на животни 
по ал. 1 след положително становище на 
Министерството на околната среда и водите 
съгласно процедурата по чл. 155 от Закона 
за ветеринарномедицинската дейност въз 
основа на представена от ползвателя научна 
обосновка, че целта на опита не може да се 
постигне с животни, развъждани, за да бъдат 
използвани в опити.
(3) Дивите животни се улавят по начин, 
който не им причинява ненужна болка, стра­
дание, дистрес или трайно увреждане, и от 
компетентно лице, което има познания за 
навиците и естествената среда на животни­
те – предмет на улавяне.
(4) Когато за улавянето на животните по 
ал. 1 е необходимо прилагането на упойващо 
или седативно лекарствено средство, то се 
прилага от ветеринарен лекар.
(5) Всяко животно, за което при залавяне 
или след това се установи, че е наранено или 
в лошо здравословно състояние, се преглежда 
от ветеринарен лекар или друго компетентно 
лице и се вземат мерки за свеждане до ми­
нимум страданието на животното.
(6) Ако ветеринарният лекар прецени, че 
животното въпреки оказаната му ветеринар­
номедицинска помощ ще продължи да жи­
вее с болка или страдайки, то се подлага на 
евтаназия съгласно изискванията на чл. 28.
(7) На местата, определени за залавянето 
на животни от дивата природа, се осигуряват 
подходящи за съответните видове контейнери 
и средства за транспортиране, в случай че е 
необходимо животните да бъдат преместени 
за преглед или лечение.
(8) При улова на диви животни се спазват 
разпоредбите на Закона за лова и опазване на 
дивеча и разпоредбите на раздел IV на глава 
трета на Закона за биологичното разнообразие.
Раздел ІV
Минимални изисквания за хуманно отношение 
към опитните животни
Чл. 19. Развъдчиците, доставчиците и полз­
вателите на опитни животни са длъжни да:
1. осигуряват съоръжения и оборудване, 
подходящи за видовете настанени животни;
2. осигурят помещения за отглеждане на 
животните (вивариум), които:
а) позволяват свобода на движение на 
животните;
б) са съобразени с тяхното нормално ана­
томично и физиологично развитие;
в) не препятстват протичането на репро­
дуктивния процес на дадения животински вид;
3. осигурят възможност за максимално 
удовлетворяване на физиологичните и ето­
логичните нужди на животните;
4. извършват ежедневен контрол на усло­
вията на хранене, поене, отглеждане и работа 
с животните;
5. осигурят свободен достъп на всяко жи­
вотно до хранилките и поилките;
6. осигурят условия, грижи и внимание, съ­
образени с естествените нужди на животните;